KISKŐRÖS VÁROS CIGÁNY NEMZETISÉGI

ÖNKORMÁNYZATA
________________________________________________
Szám: 13-3/2013.

JEGYZŐKÖNYV

Készült: 
Kiskőrös Város Cigány Nemzetiségi Önkormányzata 2013. április 22. napján 09.00 órai kezdettel megtartott üléséről
Az ülés helye: 

Városháza emeleti tárgyalóterme
Jelen vannak:

id. Kunhegyesi Ferenc 

a testület elnöke




ifj. Kunhegyesi Ferenc

képviselő



Patai Róbert


képviselő




Kunhegyesi Nikolett

képviselő



Molnár Éva


költségvetési referens



Kis Csilla Noémi

jegyzőkönyvvezető
id. Kunhegyesi Ferenc elnök köszöntötte az ülésen megjelenteket, megállapította a határozat-képességet és megnyitotta az ülést. A testület a jegyzőkönyv hitelesítőjének ifj. Kunhegyesi Ferenc képviselőt jelölte ki. Ezt követően ismertette a napirendi javaslatot, majd kérdés, hozzászólás hiányában szavazásra bocsátotta azt. A testület a napirendet egyhangú szavazással az alábbiak szerint fogadta el:

N A P I R E N D:

1.
BESZÁMOLÓ A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK TELJESÍTÉSÉRŐL
2.
A NEMZETISÉGI ÖNKORMÁNYZAT 2013. ÉVI KÖLTSÉGVETÉSÉNEK MÓDOSÍTÁSA

3.
Aktuális kérdések
1. napirend
BESZÁMOLÓ A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK TELJESÍTÉSÉRŐL
(Írásos előterjesztés a jegyzőkönyvhöz mellékelve.)

Az elnök az írásos előterjesztés szóbeli kiegészítéseként elmondta, hogy 2012. évben a nemzetiségi önkormányzat kiadásait főként a nemzetiségi programok finanszírozására, a személyi jellegű kiadásokra, valamint a roma származású fiatalok tehetséggondozására fordították.
Molnár Éva költségvetési referens elmondta, hogy a nemzetiségi önkormányzat 2012. évi költségvetésének teljesítése a jogszabályi feltételeknek változása miatt ezúttal részletesebb kidolgozást igényelt, ezért tartalmaz a határozat-tervezet több mellékletet.

Kérdés, módosító javaslat hiányában szavazásra bocsátotta az előterjesztést, amelyet a testület egyhangú szavazással az alábbiak szerint fogadott el:

6/2013. sz. Cigány Nemzetiségi Önk. határozat
HATÁROZAT
1.
Kiskőrös Város Cigány Nemzetiségi Önkormányzata 2012. december 31-i állapot szerinti


a) a bevételek és kiadások teljesítését az 1. mellékletben


b) egyszerűsített mérlegét a 2. mellékletben


c) egyszerűsített éves pénzforgalmi jelentését a 3. mellékletben


d) egyszerűsített pénzmaradvány-kimutatását a 4. mellékletben


e) egyszerűsített vállalkozási maradvány-kimutatás az 5. mellékletben 

foglaltaknak megfelelően fogadja el.

(Határozat mellékletei a jegyzőkönyvhöz mellékelve.)

2. napirend
A NEMZETISÉGI ÖNKORMÁNYZAT 2013. ÉVI KÖLTSÉGVETÉSÉNEK MÓDOSÍTÁSA

(Írásos előterjesztés a jegyzőkönyvhöz mellékelve.)

Molnár Éva költségvetési referens az írásos előterjesztés szóbeli kiegészítéseként elmondta, hogy az önkormányzat 210.000,-Ft főösszeggel fogadta el a 2013. évi költségvetését, azonban az általános működési támogatás éves összege 2013-ban települési nemzetiségi önkormányzat esetén évi 222.000 forint. 

Tekintettel arra, hogy a nemzetiségi önkormányzat alacsonyabb főösszeggel fogadta el a 2013. évi költségvetését, indokolt annak a jogszabályban foglaltaknak megfelelő módosítása.

A testület megtárgyalta a megfogalmazottakat és egyhangú szavazással az alábbi határozatot hozta:

7/2013. sz. Cigány Nemzetiségi Önk. határozat
HATÁROZAT

Kiskőrös Város Cigány Nemzetiségi Önkormányzata a 2013. évi költségvetésének

bevételi előirányzatát 577.000 forintban,

kiadási előirányzatát 577.000 forintban

állapítja meg, a határozat mellékletében foglalt részletezés szerint.

(Határozat mellékletei a jegyzőkönyvhöz mellékelve.)

(Molnár Éva költségvetési referens 9 óra 15 perckor távozott az ülésről.)

3. napirend
AKTUÁLIS KÉRDÉSEK

id. Kunhegyesi Ferenc elnök elmondta, hogy a Cigány Nemzetiségi Önkormányzat 2013 májusában gyermeknap alkalmából 1 napos rajzversenyt szervez a Délibáb utcai gyermekek számára, amely szervezésére 70.000 Ft összeg biztosítását kéri a testülettől.
Javaslatként az alábbiakat fogalmazta meg:

„A Cigány Nemzetiségi Önkormányzat a 2013 májusában megrendezendő roma származású gyermekek részére szervezett gyermeknapi rajzverseny megvalósítására 70.000 Ft-ot biztosít a a 2013. évi költségvetéséről szóló 7/2013. sz. Cigány Nemz. Önk. határozat mellékletében meghatározott dologi kiadások előirányzat terhére.
A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.”
A testület megtárgyalta id. Kunhegyesi Ferenc elnök által megfogalmazottakat és egyhangú szavazással az alábbi határozatot hozta:

8/2013. sz. Cigány Nemzetiségi Önk. határozat
HATÁROZAT

A Cigány Nemzetiségi Önkormányzat a 2013 májusában megrendezendő roma származású gyermekek részére szervezett gyermeknapi rajzverseny megvalósítására 70.000 Ft-ot biztosít a 2013. évi költségvetéséről szóló 7/2013. sz. Cigány Nemz. Önk. határozat mellékletében meghatározott dologi kiadások előirányzat terhére.
A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.
További kérdés, hozzászólás hiányában id. Kunhegyesi Ferenc az ülést 09.30 órakor bezárta.

